arnastofnun/IGC-2024 huggingface dataset:
E-6041/2008

Mál þetta var höfðað 22. ágúst 2008. Það var tekið til úrskurðar, sbr. 1. mgr. 100. gr. laga nr. 91/1991, í þinghaldi 28. þ.m., hinu fyrsta eftir úthlutun þess til dómarans.

Stefnandi er G-kk-nf Þ-kk-nf J-kk-nf, Bjallavaði 1, Reykjavík.

Stefndi er Landsbanki Íslands hf., Austurstræti 11, Reykjavík.

Stefnandi krefst þess að viðurkennt verði með dómi að stefnda beri að færa niður höfuðstól skuldar stefnanda við stefnda samkvæmt skuldabréfi nr. 0111-74-061620 um fjárhæð kr. 445.068 auk áunninna verðbóta. Þá krefst stefnandi að viðurkennt verði að stefnda beri að endurgreiða stefnanda afborganir og vexti sem hann hefur þegar greitt við ( svo) af skuldabréfi nr. 0111-74-061620 vegna fjárhæðar kr. 445.068 auk verðbóta. Einnig krefst stefnandi (í stefnu nefndur stefndi) dráttarvaxta af kröfum sínum frá 2. september 2002 til greiðsludags, sbr. 5. og 6. gr. laga nr. 38/2001 um vexti og verðtryggingu með síðari breytingu. Þess er einnig krafist að dráttarvextir verði lagðir við höfuðstól á tólf mánaða fresti og nýir vextir reiknaðir af samanlagðri fjárhæð samkvæmt 12. gr. laga nr. 38/2001. (Málskostnaðar er ekki krafist – innskot dómara).

Af hálfu stefnda er aðallega krafist sýknu af kröfum stefnanda, til vara frávísunar frá dómi og til þrautavara að kröfur stefnanda verði lækkaðar verulega. Í öllum tilvikum krefst stefndi málskostnaðar úr hendi stefnanda.

Skuldabréf það, sem til er vitnað í kröfugerð stefnanda, nr. 0111-74-061620, liggur ekki frammi í málinu og engra staðfestra upplýsinga nýtur um efni þess. Engin gögn eru lögð fram sem sýni greiðslur vegna skuldabréfsins. Kröfugerð stefnanda kveður ekki á um útreikning verðbóta, við hvaða vísitölur beri að miða né heldur upphafs- og lokadag vísitöluútreiknings.

Samkvæmt framangreindu er kröfugerð stefnanda verulega vanreifuð þannig að viðhlítandi vörnum verður ekki við komið og eigi verður úr bætt á síðari stigum málsmeðferðar. Niðurstaða úrskurðarins er því sú að vísa beri málinu frá dómi af sjálfsdáðum dómara. Ákveðið er að málskostnaður skuli falla niður.

S-kk-nf H. S-kk-nf héraðsdómari kveður upp úrskurðinn.

Ú r s k u r ð a r o r ð:

Máli þessu er vísað frá dómi.

Málskostnaður fellur niður.

S-kk-nf H. S-kk-nf
S-1004/2008

Árið 2008, mánudaginn 15. september, er á dómþingi Héraðsdóms Reykjavíkur, sem háð er í Dómhúsinu við Lækjartorg af R-kvk-þgf H-kvk-þgf, settum héraðsdómara, kveðinn upp dómur í sakamálinu nr. 1004/2008: Ákæruvaldið gegn J-kk-þgf G-kk-þgf, en málið var dómtekið samdægurs á grundvelli 125. gr. laga nr. 19/1991.

Málið er höfðað með ákæru lögreglustjórans á höfuðborgarsvæðinu, dagsettri 19. ágúst sl., á hendur:

“J-kk-þgf G-kk-þgf, kt. 000000-0000,

Miklubraut 20, Reykjavík,

fyrir gripdeild, með því að hafa laugardaginn 12. júlí 2008, á veitingastaðnum Brons, Pósthússtræti 9, Reykjavík, tekið vodkaflösku að óþekktu verðmæti og hlaupið með hana út án þess að greiða fyrir hana.

Telst þetta varða við 245. gr. almennra hegningarlaga nr. 19, 1940.

Þess er krafist að ákærði verði dæmdur til refsingar.“

Sannað er með skýlausri játningu ákærða fyrir dómi og með öðrum gögnum málsins að hann hafi gerst sekur um þá háttsemi sem lýst er í ákæru og réttilega er þar færð til refsiákvæðis.

Ákærði á að baki nokkurn sakaferil. Hann var dæmdur í fjögurra mánaða skilorðsbundið fangelsi 21. nóvember 2005 fyrir brot á 244. gr. almennra hegningarlaga. Með dómi 21. maí 2008 var ákærði á ný sakfelldur fyrir brot á 244. gr. almennra hegningarlaga. Með því hafði ákærði rofið skilorð dómsins frá 21. nóvember 2005 sem var dæmdur upp og ákærða gert að sæta fangelsi í fimm mánuði. Með hliðsjón af sakaferli ákærða, sbr. 255. gr. almennra hegningarlaga, þykir refsing vera hæfilega ákveðin fangelsi í 30 daga.

DÓMSORÐ:

Ákærði, J-kk-nf G-kk-nf, sæti fangelsi í 30 daga.

Ákærði greiði málsvarnarþóknun skipaðs verjanda síns, G-kk-ef Á-kk-ef héraðsdómslögmanns, 62.250 krónur.

R-kvk-nf H-kvk-nf.
S-102/2008

Ár 2008, mánudaginn 18. febrúar, er á dómþingi Héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 102/2008: Ákæruvaldið (D-kvk-nf Ö-kvk-nf V-kvk-nf) gegn J-kvk-þgf L-kvk-þgf S-kvk-þgf, sem tekið var til dóms í sama þinghaldi.

Málið er höfðað með ákæru Lögreglustjórans á höfuðborgarsvæðinu, dagsettri 29. janúar sl. á hendur ákærðu, J-kvk-þgf L-kvk-þgf S-kvk-þgf, kt. [...], Einihlíð 9, Hafnarfirði, „fyrir líkamsárás, með því að hafa aðfararnótt föstudagsins 2. nóvember 2007, við skemmtistaðinn Tropicana, Stórhöfða, Reykjavík, ýtt E-kvk-þgf K-kvk-þgf B-kvk-þgf, kt. [...], upp að húsvegg og skallað hana í andlitið, með þeim afleiðingum að hún fékk mar og fleiður yfir vinstri augabrún og mar og hrufl á hnakka.

Telst þetta varða við 1. mgr. 217. gr. almennra hegningarlaga nr. 19/1940, sbr. 10. gr. laga nr. 20/1981.

Þess er krafist að ákærða verði dæmd til refsingar.“

Málavextir

Ákærða hefur skýlaust játað það brot sem hún er saksótt fyrir. Hefur hún orðið sek um athæfi það sem lýst er í ákærunni og réttilega er þar fært til refsiákvæðis. Ákærða var dæmd fyrir sams konar líkamsárás í maí 2006, sem hún framdi áður en hún varð 18 ára. Var ákvörðun um refsingu frestað skilorðsbundið í 2 ár. Dæma ber upp þann dóm og gera ákærðu refsingu í einu lagi. Ákærða hefur tekið sig á, játað brot sitt undanbragðalaust og iðrast gerða sinna. Þykir refsingin hæfilega ákveðin fangelsi í 30 daga. Rétt er að fresta því að framkvæma refsingu þessa og ákveða að hún falli niður að liðnum 3 árum frá dómsuppsögu að telja, haldi ákærða almennt skilorð 57. gr. almennra hegningarlaga nr. 19, 1940.

Dæma ber ákærðu til þess að 20.700 krónur í sakarkostnað.

DÓMSORÐ:

Ákærða, J-kvk-nf L-kvk-nf S-kvk-nf, sæti fangelsi í 30 daga, en fresta skal fullnustu refsingar og falli hún niður að 3 árum liðnum frá uppkvaðningu dóms þessa, haldi ákærða almennt skilorð 57. gr. almennra hegningarlaga nr. 19,1940.

Ákærða greiði 20.700 krónur í sakarkostnað.

P-kk-nf G-kk-nf.
S-127/2008

Mál þetta, sem dómtekið var í dag, er höfðað með ákæru útgefinni af ríkissaksóknara 1. febrúar 2008 á hendur H-kk-þgf S-kk-þgf, kt. […], Moreneveien 30, 3058, Solbergmoen, Noregi, fyrir brot í opinberu starfi, með því að hafa, að kvöldi 31. desember 2006, sagt frá vitneskju er hann hafði öðlast í starfi hjá Rafmagnsveitum ríkisins, en ákærði skrifaði, þá staddur á ofangreindu heimili sínu, í gestabók vefsíðunnar 123.is/brytinn: „Ég hef aldrei skilið þessa hræðslu við Berjaneshyskið, en ég hafði það að starfi í 10 ár að loka fyrir rafmagnið hjá þeim.”

Þetta er talið varða við 1., sbr. 2. mgr. 136. gr. almennra hegningarlaga nr. 19/1940.

Þess er krafist að ákærði verði dæmdur til refsingar.

Einkaréttarkrafa:

Af hálfu V-kk-ef A-kk-ef, kt. […], er krafist bóta úr hendi ákærða að fjárhæð 2.100.000 króna, auk dráttarvaxta frá dómsuppsögu til greiðsludags.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í september 1959. Hann hefur ekki áður gerst sekur um refsivert brot svo kunnugt sé. Með hliðsjón af sakarefni málsins sæti ákærði fangelsi í 30 daga, sem bundið verður skilorði með þeim hætti er í dómsorði greinir.

Í málinu liggur frammi skaðabótakrafa V-kk-ef A-kk-ef. Er skaðabótakrafan að stofni til miskabótakrafa. Verður hún ekki dæmd í játningarmáli. Verður henni því vísað frá dómi.

Ákærði greiði málsvarnarþóknun skipaðs verjanda síns, A-kvk-ef B. J-kvk-ef héraðsdómslögmanns, 68.457 krónur.

D ó m s o r ð :

Ákærði, H-kk-nf S-kk-nf, sæti fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Skaðabótakröfu V-kk-ef A-kk-ef er vísað frá dómi.

Ákærði greiði málsvarnarþóknun skipaðs verjanda síns, A-kvk-ef B. J-kvk-ef héraðsdómslögmanns, 68.457 krónur.

S-kk-nf S-kk-nf.
S-140/2008

Mál þetta var höfðað með ákæru ríkissaksóknara, dagsettri 6. febrúar sl., á hendur G-kk-þgf F-kk-þgf K-kk-þgf, kt. 000000-0000, Eyktarási 21, Reykjavík, „fyrir rangar sakargiftir, með því að hafa hinn 14. apríl 2006, í skýrslutöku á lögreglustöðinni á Selfossi, með röngum framburði komið því til leiðar að T-kk-nf S-kk-nf G-kk-nf var með ákæru lögreglustjórans á Selfossi, dagsettri 23. október 2007, ákærður fyrir ölvunarakstur.

Þetta telst varða við 148. gr. almennra hegningarlaga nr. 19/1940, sbr. 15. gr. laga nr. 101/1976.

Þess er krafist að ákærði verði dæmdur til refsingar.”

Ákærði hefur játað brot sitt fyrir dóminum. Gaf hann þá skýringu á tiltæki sínu að sér hefði verið sagt af lögreglu að upplýsingar hefðu legið fyrir um að annar maður en hann hefði ekið bifreiðinni í umrætt skipti og hefði hann þá gefið upp nafn T-kk-ef. Það hefði síðan dregið til baka fyrir dómi. Er játning hans í samræmi við önnur gögn málsins og verður hann sakfelldur fyrir brot sitt, en það er í ákæru réttilega fært til refsiákvæða.

Ákærði hefur ekki áður sætt refsingum svo vitað sé.

Að þessu virtu verður refsing ákærða fangelsi í 4 mánuði en fresta skal fullnustu refsingar og falli hún niður að liðnum 2 árum frá uppkvaðningu dóms þessa að telja haldi ákærði almennt skilorð 57. gr. almennra hegningarlaga nr. 19/1940.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, G-kk-nf F-kk-nf K-kk-nf, sæti fangelsi í 4 mánuði en fresta skal fullnustu refsingar og falli hún niður að liðnum 2 árum frá uppkvaðningu dóms þessa að telja haldi ákærði almennt skilorð 57. gr. almennra hegningarlaga nr. 19/1940.

A-kk-nf Í-kk-nf.
S-143/2008

Ár 2008, mánudaginn 3. mars, er á dómþingi Héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 143/2008: Ákæruvaldið (H-kk-nf M-kk-nf S-kk-nf H-kk-nf) gegn F-kk-þgf M-kk-þgf B-kk-þgf (J-kk-nf E-kk-nf hdl.) sem tekið var til dóms í sama þinghaldi.

Málið er höfðað með ákæru Lögreglustjórans á höfuðborgarsvæðinu, dagsettri 14. febrúar sl. á hendur ákærða, F-kk-þgf M-kk-þgf B-kk-þgf, kt. [...], Dvergholti 23, Mosfellsbæ, „fyrir líkamsárás, með því að hafa aðfaranótt laugardagsins 4. ágúst 2007 að Klapparhlíð 42 í Mosfellsbæ ráðist á A-kk-þf G-kk-þf G-kk-þf, kt. [...], og slegið hann hnefahöggum í andlit, með þeim afleiðingum að hann hlaut nefbeinsbrot.

Telst þetta varða við 1. mgr. 218. gr. almennra hegningarlaga nr. 19, 1940, sbr. 11. gr. laga nr. 20, 1981, og 111. gr. laga nr. 82, 1998.“

Málavextir

Ákærði hefur skýlaust játað það brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæðis. Þykir refsing ákærða, sem var á 17. ári þegar hann framdi brot sitt, vera hæfilega ákveðin fangelsi í 30 daga. Rétt er að fresta því að framkvæma refsingu þessa og ákveða að hún falli niður að liðnum 3 árum frá dómsuppsögu að telja, haldi ákærði almennt skilorð 57. gr. almennra hegningarlaga nr. 19, 1940.

Dæma ber ákærða til þess að greiða 25.700 krónur í sakarkostnað.

DÓMSORÐ:

Ákærði, F-kk-nf M-kk-nf B-kk-nf, sæti fangelsi í 30 daga. Framkvæmd refsingarinnar er frestað og fellur hún niður að liðnum 3 árum haldi ákærði almennt skilorð.

Ákærði greiði 25.700 krónur í sakarkostnað.

P-kk-nf G-kk-nf.
S-1524/2008

Ár 2008, fimmtudaginn 20. nóvember, er á dómþingi Héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 1524/2008: Ákæruvaldið (K-kk-nf I-kk-nf V-kk-nf) gegn J-kk-þgf Þ-kk-þgf G-kk-þgf (K-kk-nf S-kk-nf hrl.), sem tekið var til dóms í sama þinghaldi.

Málið er höfðað með ákæru Lögreglustjórans á höfuðborgarsvæðinu, dagsettri 11. nóvember sl., á hendur ákærða, J-kk-þgf Þ-kk-þgf G-kk-þgf, kt. 000000-0000, Blómvangi 18, Hafnarfirði “fyrir eftirgreinda þjófnaði framda á árinu 2008:

1.

Fyrir að hafa, föstudaginn 15. ágúst, brotist inn á veitingastaðinn Dong Huang, Reykjavíkurvegi 68, Hafnarfirði og stolið þar ölkassa, að minnsta kosti 4 bjórflöskum og 2 áfengisflöskum.

2.

Sunnudaginn 17. ágúst brotist aftur inn á nefndan veitingastað og stolið þremur áfengisflöskum.

3.

Mánudaginn 18. ágúst brotist enn inn á nefndan veitingastað og stolið áfengisflösku.

Telst þetta varða við 244. gr. almennra hegningarlaga nr. 19, 1940.

Málavextir

Ákærði hefur skýlaust játað það brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæðis. Þykir refsing ákærða hæfilega ákveðin fangelsi í sex mánuði.

Dæma ber ákærða til þess að greiða verjanda sínum, K-kk-þgf S-kk-þgf hrl., 50.000 krónur í málsvarnarlaun, sem dæmast með virðisaukaskatti.

DÓMSORÐ:

Ákærði, J-kk-nf Þ-kk-nf G-kk-nf, sæti fangelsi í 6 mánuði.

Ákærði greiði verjanda sínum, K-kk-þgf S-kk-þgf hrl., 50.000 krónur í málsvarnarlaun.

P-kk-nf G-kk-nf.
S-1525/2008

Ár 2008, mánudaginn 24. nóvember, er á dómþingi Héraðsdóms Reykjavíkur sem háð er í Dómhúsinu við Lækjartorg af R-kvk-þgf H-kvk-þgf, settum héraðsdómara, kveðinn upp dómur í sakamálinu nr. 1525/2008: Ákæruvaldið gegn G-kk-þgf Þ. B-kk-þgf, sem tekið var til dóms í þinghaldi sama dag.

Málið er höfðað með ákæru Lögreglustjórans á höfuðborgarsvæðinu, dagsettri 11. nóvember sl., á hendur G-kk-þgf Þ. B-kk-þgf, kt. 000000-0000, Sæbólsbraut 24, Kópavogi, „fyrir eftirgreind auðgunarbrot framin í Reykjavík, nema annars sé getið, í júlí 2008:

1.

Þjófnað með því að hafa, mánudaginn 14. júlí stolið að minnsta kosti 4 peningaveskjum og 3 farsímum í búningsklefum á athafnasvæði Knattspyrnufélags Reykjavíkur við Kaplaskjólsveg.

M.007-2008-50942

2.

Þriðjudaginn 15. júlí, brotist inn í bifreiðina YHM-28 á bifreiðastæði við verslun IKEA, Garðabæ, og stolið úr henni handtösku sem hafði meðal annars að geyma inneignarnótu að verðmæti 100 ensk pund og 5.000 kr. í reiðufé.

M.007-2008-51052

3.

Miðvikudaginn 16. júlí stolið kvenveski á barnaspítala Hringsins við Hringbraut.

M.007-2008-51257

4.

Þjófnað með því að hafa, fimmtudaginn 17. júlí, stolið peningaveski með skjölum og skilríkjum á tannlæknastofu að Háaleitisbraut 1.

M.007-2008-51517

5.

Tilraun til fjársvika með því að hafa, fimmtudaginn 17. júlí, reynt árangurslaust að svíkja út 20.000 kr. í spilasalnum Háspennu við Skólavörðustíg með því að framvísa þar greiðslukorti annars manns, sem hann hafði komist yfir samkvæmt ákærulið 4 og láta skuldfæra andvirðið heimildarlaust á greiðslukortareikninginn.

M.007-2008-51534

Telst þetta varða við 244. gr. almennra hegningarlaga nr. 19, 1940 nema háttsemin samkvæmt ákærulið 5, sem telst varða við 248. gr., sbr. 20. gr., almennra hegningarlaga.

Þess er krafist að ákærði verði dæmdur til refsingar. ”

Ákærði hefur skýlaust játað þau brot sem hann er saksóttur fyrir. Hefur hann orðið sekur um þá háttsemi sem lýst er í ákæru og réttilega er þar færð til refsiákvæða.

Samkvæmt sakavottorði var ákærði árið 2002 dæmdur til greiðslu sektar vegna þjófnaðar og brots gegn lögum um ávana- og fíkniefni. Árið 2004 gekkst ákærði svo undir tvær sektargerðir vegna brota á lögum um ávana- og fíkniefni. Ákærði er nú sakfelldur fyrir fjögur þjófnaðarbrot auk tilraunar til fjársvika. Þykir refsing ákærða hæfilega ákveðin fangelsi í 60 daga, sem eftir atvikum þykir rétt að skilorðsbinda eins og greinir í dómsorði.

Engan kostnað leiddi af málinu.

G-kk-nf M-kk-nf fulltrúi lögreglustjórans á höfuðborgarsvæðinu flutti málið af ákæruvaldsins hálfu.

DÓMSORÐ:

Ákærði, G-kk-nf Þ. B-kk-nf, sæti fangelsi í 60 daga, en fresta skal fullnustu refsingarinnar og hún falla niður að liðnum tveimur árum frá dómsuppsögu haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

R-kvk-nf H-kvk-nf
S-1658/2008

Ár 2008, mánudaginn 22. desember, er á dómþingi Héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 1658/2008: Ákæruvaldið (Þ-kk-nf S-kk-nf) gegn M-kk-þgf Þ-kk-þgf J-kk-þgf (A-kk-nf Þ-kk-nf G-kk-nf hdl.) sem tekið var til dóms í sama þinghaldi.

Málið er höfðað með ákæru Lögreglustjórans á höfuðborgarsvæðinu, dagsettri 18. nóvember sl. á hendur ákærða, M-kk-þgf Þ-kk-þgf J-kk-þgf, kt. 000000-0000, Berjavöllum 4, Hafnarfirði, “fyrir hegningar- og umferðarlagabrot með því að hafa, aðfaranótt föstudagsins 22. júní 2007, á leið vestur Geirsgötu að gatnamótunum við Ægisgötu í Reykjavík í kappakstri við bifreiðina A ekið bifreiðinni B með að minnsta kosti 110 km hraða á klst., og hratt miðað við aðstæður og almenn hraðatakmörk með sérstöku tilliti til öryggis annarra, í þéttbýli, að gatnamótum og gangbrautum, í beygju, með tvo farþega og þar sem leyfður hámarkshraði var 50 km, svo að ákærði missti stjórn á bifreiðinni með þeim afleiðingum að hún lenti út af götunni, rakst á bifreiðina C, sem var kyrrstæð í bifreiðastæði, og á húsið Geirsgötu 1 og báðir farþegarnir í bifreið ákærða slösuðust, H-kvk-nf D-kvk-nf J-kvk-nf, fædd dd, hlaut lífshættulegan áverka, fullkomið rof á efsta hluta mjógirnis, og auk þess rof á vöðvalögum ristils, mar á lunga, brot á að minnsta kosti þremur rifjum, hækkun á brishvata í blóði og mar og bólgur víða um líkamann og F-kk-nf F-kk-nf, fæddur dd, úlnliðsbrotnaði, tognaði á hálshrygg, hlaut mar í andliti, á hendi og kviðvegg og hrufl og mar á fótlegg.

Telst þetta varða við 219. gr. almennra hegningarlaga nr. 19/1940 og 1. mgr. 4. gr., 1. mgr.. og a-, c-, d-liði 2. mgr. 36. gr. og 1. mgr. 37. gr., sbr. 1. mgr. 100. gr., umferðarlaga nr. 50/1987.

Þess er krafist að ákærði verði dæmdur til refsingar og til sviptingar ökuréttar samkvæmt 101. gr. umferðarlaga, sbr. 25. gr. laga nr. 44/1993.

Málavextir

Ákærði hefur skýlaust játað það brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæða. Þykir refsing ákærða hæfilega ákveðin fangelsi í 60 daga. Rétt er að fresta því að framkvæma refsingu þessa og ákveða að hún falli niður að liðnum 3 árum frá dómsuppsögu að telja, haldi ákærði almennt skilorð 57. gr. almennra hegningarlaga nr. 19, 1940.

Dæma ber ákærða til þess að sæta sviptingu ökuréttar í sex mánuði frá dómsbirtingu að telja.

Dæma ber ákærða til þess að greiða verjanda sínum, A-kk-þgf Þ-kk-þgf G-kk-þgf hdl., 100.000 krónur í málsvarnarlaun, sem dæmast með virðisaukaskatti.

Annan sakarkostnað, 220.796 krónur, ber að dæma ákærða til þess að greiða en ekki þykja efni til þess að hann greiði kostnað við bíltæknirannsókn.

DÓMSORÐ:

Ákærði, M-kk-nf Þ-kk-nf J-kk-nf, sæti fangelsi í 60 daga. Framkvæmd refsingarinnar er frestað og fellur hún niður að liðnum 3 árum haldi ákærði almennt skilorð.

Ákærði sæti sviptingu ökuréttar í 6 mánuði frá dómsbirtingu að telja.

Ákærði greiði verjanda sínum A-kk-þgf Þ-kk-þgf G-kk-þgf hdl., 100.000 krónur í málsvarnarlaun.

Ákærði greiði 220.796 krónur í annan sakarkostnað.

P-kk-nf G-kk-nf.
S-1703/2008

Ár 2008, 8. desember, er á dómþingi Héraðsdóms Reykjavíkur, sem háð er í Dómhúsinu við Lækjartorg af R-kvk-þgf H-kvk-þgf, settum héraðsdómara, kveðinn upp dómur í sakamálinu nr. 1703/2008: Ákæruvaldið gegn R-kk-þgf R-kk-þgf, sem tekið var til dóms í þinghaldi sama dag.

Málið er höfðað með ákæru lögreglustjórans á höfuðborgarsvæðinu, dagsettri 25. nóvember 2008, á hendur R-kk-þgf R-kk-þgf, kt. 000000-0000, Fífuseli 14, Reykjavík, „fyrir umferðarlagabrot, með því að hafa aðfaranótt sunnudagsins 27. júlí 2008 ekið bifreiðinni PP-728 sviptur ökurétti og undir áhrifum áfengis (vínandamagn í útöndunarlofti 0,88 mg/l) suður Seljaskóga í Reykjavík uns aksturinn var stöðvaður á Seljabraut við Seljaskóga.

Telst þetta varða við 1. sbr. 3. mgr. 45. gr. og 1. mgr. 48. gr., sbr. 1. mgr. 100. gr. umferðarlaga nr. 50/1987, sbr. 1. gr. laga nr. 48/1997.

Þess er krafist að ákærði verði dæmdur til refsingar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. lag nr. 66/2006.“

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök í ákæru.

Ákærði er fæddur árið 1974. Samkvæmt sakavottorði var hann dæmdur árið 2002 til greiðslu sektar vegna ölvunaraksturs og sviptur ökurétti í 12 mánuði. Hann gekkst undir sektargerð vegna hraðaksturs og sviptingaraksturs árið 2003. Loks gekkst ákærði undir viðurlagaákvörðun vegna ölvunaraksturs og fíkniefnabrots árið 2004 og var þá sviptur ökurétti í 4 ár. Þykir refsing ákærða hæfilega ákveðin fangelsi í 30 daga.

Dæma ber ákærði til að vera sviptur ökurétti ævilangt frá dómsuppkvaðningu að telja.

Dæma ber ákærða til greiðslu 15.000 krónur í sakarkostnað.

Af hálfu ákæruvaldsins sótti málið J-kk-nf S-kk-nf H-kk-nf, aðstoðarsaksóknari.

R-kvk-nf H-kvk-nf, settur héraðsdómari, kveður upp dóminn.

DÓMSORÐ

Ákærði, R-kk-nf R-kk-nf, sæti fangelsi í 30 daga og sviptingu ökuréttar ævilangt frá dómsuppkvaðningu að telja.

Ákærði greiði 15.000 krónur í sakarkostnað.

R-kvk-nf H-kvk-nf.
S-1778/2008

Ár 2008, fimmtudaginn 18. desember, er á dómþingi Héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 1778/2008: Ákæruvaldið (S-kvk-nf H-kvk-nf) gegn H-kk-þgf G-kk-þgf S-kk-þgf (S-kk-nf A-kk-nf S-kk-nf hrl.), sem tekið var til dóms í sama þinghaldi.

Málið er höfðað með ákæru Lögreglustjórans á höfuðborgarsvæðinu, dagsettri 9. desember sl. á hendur ákærða, H-kk-þgf G-kk-þgf S-kk-þgf, kt. 000000-0000, Hrísateigi 33, Reykjavík, “fyrir brot gegn lögum um ávana- og fíkniefni, með því að hafa að kvöldi miðvikudagsins 29. október 2008 á heimili sínu að Hrísateigi 33 í Reykjavík haft í vörslum sínum 290,39 gr. af marihuana.

Telst háttsemi þessi varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001.

Þess er krafist að ákærði verði dæmdur til refsingar. Þá er gerð krafa um upptöku á framangreindum fíkniefnum, sbr. 6. mgr. 5. gr. laga nr. 65/1974, sbr. lög nr. 10/1997.”

Málavextir

Ákærði hefur skýlaust játað það brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæða. Þykir refsing ákærða hæfilega ákveðin fangelsi í 60 daga. Rétt er að fresta því að framkvæma refsingu þessa og ákveða að hún falli niður að liðnum 3 árum frá dómsuppsögu að telja, haldi ákærði almennt skilorð 57. gr. almennra hegningarlaga nr. 19, 1940.

Dæma ber ákærða til þess að þola upptöku á 290,39 g af marijuna.

Loks ber að dæma ákærða til þess að greiða verjanda sínum, S-kk-þgf A-kk-þgf S-kk-þgf hrl., 50.000 krónur í málsvarnarlaun, sem dæmast með virðisaukaskatti.

DÓMSORÐ:

Ákærði, H-kk-nf G-kk-nf S-kk-nf, sæti fangelsi í 60 daga. Framkvæmd refsingarinnar er frestað og fellur hún niður að liðnum 3 árum haldi ákærði almennt skilorð.

Ákærði sæti upptöku á 290,39 gr. af marijuana.

Ákærði greiði málsvarnarþóknun skipaðs verjanda síns, S-kk-ef A-kk-ef S-kk-ef hæstaréttarlögmanns, 50.000 krónur.

P-kk-nf G-kk-nf.